3. Sehlooho sa mahlakore a silika se hōle se ke ke sa sisinyeha mme se thatafala 14 Moaposetoloi Petere o ne a bua ka seno mo lekwalong la gagwe la ntlha, le a le kwadileng mo e ka nnang ka 62-64 C.E., fa Bakeresete mo dinageng tsotlhe tsa Mmusomogolo wa Roma ba ne ba lebane le diteko le pogiso. O ne a re: “Baratwa, lo se ka lwa akabadiwa ke go sha mo go mo gare ga lona, mo go lo diragalelang e le teko, jaaka e kete lo diragalelwa ke selo se se sa tlwaelegang.” Fa Petere a tlhalosa se a neng a se akantse o tswelela jaana: “A ope wa lona a se ka a boga ka go bo e le mmolai kgotsa legodu kgotsa modirabosula kgotsa e le yo o itshunyang nko mo dikgannyeng tsa batho ba bangwe. Mme fa a boga e le Mokeresete, a a se ka a ikutlwa a tlhabiwa ke ditlhong, mme a a nne a galaletse Modimo mo leineng leno.” Petere o ne a tlhalosa gore ba ne ba sa boge ka ntlha ya go dira sengwe se se phoso, go na le moo, ba ne ba boga ka ntlha ya se ba leng sone. Fa ba ka bo ba ne ba bidikama mo ‘lekadibeng le le kwa tlase la botlhapelwa’ jaaka batho ba ba neng ba tshela le bone, batho bano ba ne ba tla ba amogela le go ba itumelela. Mme boammaaruri ke gore, ba ne ba boga ka gonne ba ne ba leka ka bojotlhe go tshela go ya ka boikarabelo jwa bone jwa go nna balatedi ba ga Keresete. Go ntse jalo le ka Bakeresete ba boammaaruri gompieno.—1 Petere 4:4, 12, 15, 16.